# Arboretum Trsteno

### Izvor: Wikipedija

Fontana u Arboretumu Trsteno

Arboretum Hrvatske akademije znanosti i umjetnosti u Trstenom je jedini arboretum na hrvatskoj jadranskoj obali, te najstariji hrvatski spomenik vrtne arhitekture.

## [uredi] Povijest

Poznat je po povijesnim perivojima i po zbirci sredozemnih i egzotičnih biljaka. Osnovan je 1948. na prostoru ladanjskog posjeda dubrovačke plemićke obitelhji Gučetić-Gozze datiranoj od 1494. Zaštićen je kao spomenik vrtne arhitekture, velik je 28 hektara i objedinjuje nekoliko različitih cjelina: povijesni renesansni perivoj s ljetnikovcem, povijesni neoromantičarski perivoj iz 19./20. stoljeća, povijesni maslinik, te prirodnu vegetaciju šume hrasta medunca, alepskog bora i čempresa, vegetaciju makije i priobalne stijene. Arboretum je devastiran u Domovinskom ratu, ali je većinom obnovljen.

## [uredi] Biljne vrste

Na terasastom dijelu oko ljetnikovca na oko 18000 m2 nalazi se mnoštvo parkovnih terasa sa brojnim vrstama stabala palmi, eukaliptusa, lovora, kamforovca, kaktusa i raznog egzotičnog drveća i grmlja čije su sadnice donosili pomorci sa svojih dalekih putovanja.

## [uredi] Znamenitosti

1494. godine dubrovačka obitelj Gučetić-Gozze gradi gotičko-renesansni ljetnikovac. U sklopu Arboretuma se nalazi i barokna fontana. Ako znamo činjenicu da Trsteno ima izvore vode u neposrednoj blizini mora, da je 1667. godine bio strahovit zemljotres, tada nam nije teško zaključiti zašto je ta prekrasna barokna fontana perivoja (izgrađena 1736. god.) dobila ime po bogu mora i svih voda i vladaru potresa - Neptunu.

Neptunov zdenac čuvaju i dvije nimfe voda, a možda je jedna od njih šumska vila, koja je nekom čarolijom uspjela sačuvati Arboretum od dva najstrašnija zla - rata i požara. U Arboretumu je Niko Gučetić pisao svoj poznati "DIALOGO DELLA BELEZZA, DETTO ANTOS".

## [uredi] Vanjske poveznice

- Arboretum Trsteno HAZU
- Obnova Arboretuma
- Arboretum Trsteno eng.

Dobavljeno iz "http://hr.wikipedia.org../../../a/r/b/Arboretum_Trsteno_e27a.html"

Kategorije: Botanički vrtovi | Građevine u Hrvatskoj | Dubrovačko-neretvanska županija

##### Views

- Članak
- Razgovor
- Trenutna inačica

##### Traži

##### Drugi jezici

- English